1947-ben Hollywoodba utazott. Dudley Nichols rendező Amerikai Elektra c. filmdrámájában főszerepet kapott. Alakításáért a legjobb férfi főszereplőnek járó Oscar-díjra jelölték. Amerikai színészkarrierjét azonban nem tudta felépíteni, így hamarosan visszatért Nagy-Britanniába. Előbb könnyed kommersz szerepeket, majd egyre komolyabb, igényesebb szerepeket játszott, és háború utáni brit filmgyártás egyik legjelentősebb színművészévé vált. A John Gielgud, Ralph Richardson és Laurence Olivier nevével fémjelzett tehetséges, magasan képzett, igényes művészi teljesítményt nyújtó színészgeneráció tagja volt. Az 1951-es cannes-i filmfesztiválon megkapta legjobb férfi alakításért járó díjat, a Felsőbb osztályba léphet c. filmdrámában nyújtott alakításáért.